El Pirata Rock comença aquest dijous amb prop de 15.000 abonaments venuts
16 juliol 2019

## El Pirata Rock comença aquest dijous amb prop de 15.000 abonaments venuts16 juliol 2019Última actualització: 14 juliol 2025

![](../gestion/img/CarolaWoodward_1584.JPG)  
  

El regidor delegat de Turisme, Vicent Mascarell; l'edil de Cultura, Nahuel González; acompanyats per Duke Abengózar, promotor i director del Festival Pirata Rock, han comparegut aquest matí en roda de premsa per informar de les últimes novetats de l'esdeveniment musical que es desenvoluparà del 18 al 20 de juliol a la nostra ciutat.

Per tercer any consecutiu, el Pirata Rock suposarà el tret d'eixida als festivals d'estiu de la Comunitat Valenciana amb un cartell compost per artistes i grups de rock, indie, mestissatge, fusió, rap i música en valencià fins a arribar a les 42 actuacions.

**Vicent Mascarell** ha agraït a l'empresa promotora la seua aposta per la ciutat de Gandia amb un esdeveniment musical que s'ha convertit en referència. "_Des del departament de Turisme volem remarcar aquest festival que suposa un complement a l'oferta del mes de juliol_" va declarar el regidor qui ha destacat l'augment de metres quadrats que tindran els assistents tant a la zona d'acampada situada al parc Ausiàs March (70.000m2) com a la zona de concerts del polígon Benieto que comptarà amb tres escenaris durant aquesta edició. "_El Pirata Rock genera sinergies amb la ciutat i des de l'Ajuntament de Gandia els acompanyarem en aquest esdeveniment perquè se seguisca assentant en el panorama dels festivals en l'àmbit nacional_".

Per la seua banda, **Duke Abengózar** va destacar que l'evolució del festival. "_El primer any vam tindre 6.300 persones, el segon arribarem a 8.500 i aquest any, tal com està funcionant la taquilla, esperem arribar als 15.000 abonaments_" va explicar el promotor qui va posar en valor que la zona d'acampada ha estat considerada una de les tres millors d'Espanya. Aquest any albergarà 7.800 persones i a hores d'ara ja estan pràcticament esgotades les places.

Pel que fa als assistents, Abengózar ha informat que el 60% dels assistents provenen de fora de la Comunitat Valenciana i Madrid, País Basc i Castella-la Manxa les principals comunitats. Un altre de les dades que va destacar va ser l'assistència de persones procedents de Xile, Perú, Mèxic, Anglaterra o Itàlia.  
"_Estem a dos dies de començar, el muntatge porta bon ritme i creiem que serà una gran edició, ja que la previsió meteorològica és bona_" ??va finalitzar.

**Nahuel González** va declarar que "_El Pirata Rock és una aposta de ciutat en la qual s'impliquen molts departaments del consistori perquè tots els que ens visiten gaudisquen de la música i consumisquen a Gandia" "Aquest any el cartell compta amb artistes internacionals i ve a reforçar l'oferta cultural que té Gandia durant tot l'any i especialment durant l'estiu on oferim a la ciutadania i les persones que ens visiten pràcticament tots els tipus de música"_.

Finalment, González va voler destacar la presència de grups de música en valencià i la participació de grups de Gandia (ZOO) o que tenen integrants de la nostra ciutat.